યુદ્ધોમાં વિજય કુચ સાથે સાથે કળા અને કૌશલ્ય સાથે પણ રાણા કુંભા સદંતર જોડાયેલા રહ્યા. માત્ર ૩૫ વર્ષની ઉમરે એમણે સ્થાપત્ય કલાના જે અદ્વિતીય નિર્માણ કરાવ્યા છે, એ આજ પણ આખી દુનિયામાં ચર્ચાનું મુખ્ય કેન્દ્ર બની રહ્યા છે. એમના દ્વારા બનાવાયેલા ૩૨ કિલ્લાઓમાં ચિત્તોડગઢ, કુંભળગઢ અને અચલગઢ સુરક્ષાના આધારે આજે પણ સૌથી મહત્વના ગણાય છે. આ ડુંગરાળ ભૂમિ પર સ્થાપિત કિલ્લાઓમાં ચમત્કારિત દેવાલયો પણ બનાવાયા છે. કુંભા દ્વારા બનાવેલો વિશ્વ વિખ્યાત વિજય સ્તંભ આજ પણ ભારતની અમુલ્ય ધરોહર છે.